115 
pidis Aegypti circumierunt. Interea Salih rex moritur et ei Mua'tthim 
filius succedit. Occasionem, quam Aegyptiis jam praebebat inundatio 
Nili ad hostes exstirpandos, lubenter ii arripuerunt. Receptaculis enim 
aquarum apertis et aggeribus, ad fluvium coercendum exstructis, sublatis, 
castra Francorum tanta aquae vi circumdederunt, ut magnus hominum 
numerus interiret, et imperator ipse eorum ex acie vinctus ad Sultanum 
duceretur, qui eum in custodiam Alexandriae dedit, donec, tempore ali- 
quo praeterlapso, ea conditione eum dimitteret, ut Franci Damiatam 
Muslimis possidendam traderent. Id quod secundum pacis conditiones 
omnino effecerunt. Postea vero foedus mox rupit rex ille et secum con- 
stituit, ut contra Tunesum proficisceretur, caussam praetendens falsam, 
quod incolae spopondissent pro pecunia solvenda , quam mercatores e ter- 
ra eorum [Francorum] contendebant, se clam mutuo dedisse propterea 
quod Sultano afflicto opus ea fuisset. Eam jam ab eo postularunt pecu- 
niam, quae fere ter centies mille aureos efficiebat, sine ulla caussa quam 
allegare potuerint. Eam ob rem ira ascensi apud regem suum questi 
sunt. Hinc contra Tunenses ira ita affectum illi ad bellum contra ur- 
bem eo potius suscipiendum excitarunt, quo magis jam fames pe- 
stisque ibi grassabantur. Nuntios jam circummisit Fransis, tyrannus 
Francorum , cui nomen erat Luis ben Luis [Ludo vicus filius Ludo vici] 
et cognomen in lingua Francorum Rei da Frans i. e. Rex Frausorum; 
legati etiam ejus de auxilio ad Tunesum aggrediendam mittendo, ad 
reges Christianos venerunt. Ad Papam etiam, qui, ut isti putant, Mes- 
siae est vicarius, misit. Hic reges Christianos ad opem Ludovico feren- 
dam excitavit, cui etiam, ut subsidio ei essent, divitias ecclesiarum ad- 
hibendas permisit. Jam per omnes eorum regiones nuntius de praepa- 
ratione Christianorum ad hoc bellum suscipiendum perlatus est. Qui e 
regum numero bello suscipiendo assenserant, hi fuerunt; Rex Angliae, 
Rex Ascustae (?) , RexTurek(?), et [Jacobus] Rex Barcelonae|, cui nomen 
erat Rei d’Arakun, et multi alii Francorum reges. Ita Ibn el Athir rem 
narrat. Jam in finibus Muslimorum, status eorum magnam excivit tri- 
stiam. Sultanus quidem in ceteris suis regionibus, dispositionibus multis 
faciendis, opem tulit, et in loca etiam hostibus vicina legatos misit, qui 
et easdem res ibidem efficerent, simulque muros reficiendos, annonam- 
que comparandam curarent. Mercatores etiam Christiani detinebantur, 
quo minus terras visitarent Muslimorum. Sultanus legatos ad regem 
